Nyu-Yorkda terakt uyushtirishni rejalashtirgan shaxs qo‘lga olindi

Nyu-Yorkda o‘qotar qurolni noqonuniy ravishda sotib olishga uringan shaxs qo‘lga olindi, deb xabar beradi “Gazeta.ru”.

Reuters agentligining ma’lumotlariga ko‘ra, qo‘lga olingan erkak Tayms-skverda hujum uyushtirishni rejalashtirgan.
Jinoyat sodir etishni rejalashtirishda gumonlanayotgan shaxs Kuinsda yashovchi 22 yoshli Ashikul Alam ekanligi aytilmoqda. U Federal qidiruv byurosining Nyu-Yorkdagi aksilterror guruhi nazorati ostida bo‘lgan va ikkita Glock 19 to‘pponchasini xarid qilishga uringanida maxsus operatsiya yordamida qo‘lga olingan.